open-index/open-wikipedia-markdown huggingface dataset:
Leroy Jethro Gibbs

**Leroy Jethro Gibbs** on fiktiivinen päähenkilö ja protagonisti televisiosarjassa *[[NCIS Rikostutkijat]]*. Hahmon näyttelijänä toimii Mark Harmon.

## Hahmon taustaa
Gibbsin todellista ikää ei ole koskaan paljastettu sarjassa, mutta sarjan kuudennen tuotantokauden jaksossa *Heartland* paljastuu, että hän on syntynyt Stillwaterissa, Pennsylvanian osavaltiossa. Kolmannen tuotantokauden jaksossa *Under Covers*, joka esitettiin 8. marraskuuta 2005, Abby toivottaa Gibbsille hyvää syntymäpäivää. Hänen isänsä Jackson Gibbs (Ralph Waite) asuu edelleen Stillwaterissa ja pitää kaupungissa kauppaa. Hänen isänsä nimesi Gibbsin entisen ystävänsä ja liiketoverinsa mukaan. Gibbs lähti kotikaupungistaan vuonna 1976 noin kaksikymmentävuotiaana liittyäkseen merijalkaväkeen, eikä omien sanojensa mukaan palannut lähtönsä jälkeen Stillwateriin yli kolmeenkymmeneen vuoteen.

## Lähteet
Katsuhiko Taguchi

**Katsuhiko Taguchi** (; s. 7. helmikuuta 1972) on japanilainen ralliautoilija. Hän kilpaili rallin MM-sarjassa vuosina 1995-2008 saavuttaen yhden MM-pisteen vuoden 2007 Japanin rallista, jossa hän voitti myös N-ryhmän kategorian. Taguchi on myös voittanut APRC-sarjan mestaruuden vuosina 1999 ja 2010.

## Aiheesta muualla
* Profiili eWRC-sivustolla
Tuulten poika

**Tuulten poika** on ruotsalaisen kirjailijan Henning Mankellin vuonna 2000 julkaistu kirja. Se sijoittuu 1800-luvun loppupuolelle Ruotsiin ja Afrikkaan. Kirjan päähenkilö on hyönteistutkija, joka tutkimusmatkallaan Afrikkaan adoptoi nuoren afrikkalaispojan ja vie hänet mukanaan Ruotsiin.

Mankell sai aiheen kirjaansa tositapahtumista: hän löysi skoonelaiselta hautausmaalta haudan, johon oli hautakiven mukaan haudattu 12-vuotiaana kuollut Kalaharin autiomaasta tuotu poikalapsi.
Valkohammas (animaatio)

**Valkohammas** () on anime-elokuva, joka ilmestyi Japanissa vuonna 1990. Se perustuu kirjaan *Valkoisen suden pako*. Elokuva julkaistiin Suomessa kahdella VHS:llä vuonna 1993.

## Juoni
Lassi on nuori poika jolla on oma susi, Valkohammas. Hän on varttunut yhdessä suden kanssa, ja on sen paras ystävä. Kerran Valkohammas tappaa menestyneen näyttelykoira Timin ja ihmiset haluavat lopettaa sen. Lassi ei suostu että hänen ystävänsä tapetaan joten hän lähtee sen kanssa pitkälle matkalle kohti rauhoitettua aluetta. Matka on vaarallinen, Lassi ja Valkohammas joutuvat välttämään ihmisiä, poliiseja ja herra Kuulan viheltäviä luoteja.

## Lähteet

## Aiheesta muualla
* 
*
Juurimeduusat

**Juurimeduusat** (Rhizostomeae) on meduusoihin kuuluva lahko. Siihen kuuluvien lajien suuliuskat ovat haaroittuneet siivilöimään vedestä ravintoa ja niissä on monia imusuita.

## Heimot
;alalahko Daktyliophorae
* Catostylidae
* Lobonematidae
* Lychnorhizidae
* Rhizostomatidae
* Stomolophidae

;alalahko Kolpophorae
* Cassiopeidae
* Cepheidae
* Mastigiidae
* Thysanostomatidae
* Versurigidae

## Lähteet
Taxi (vuoden 2004 elokuva)

**Taxi** on vuonna 2004 ensi-iltansa saanut Tim Storyn ohjaama uudelleenfilmatisointi samannimisestä elokuvasta vuodelta 1998. Cameo-roolin elokuvan lopussa tekee kilpa-autoilija Jeff Gordon. 

## Rooleissa

## Aiheesta muualla
* 
*
Neukölln (kaupunginosa)

**Neukölln** on yksi Berliinin kaupunginosista (). Se sijaitsee samannimisella hallintoalueella (*Bezirk*). Vuoden 2011 lopussa Neuköllnin kaupunginosassa oli 158&nbsp;429 asukasta.  Kaupunginosan pinta-ala on 11,7 km² ja väestötiheys 13&nbsp;541 asukasta/km². Keskiajalle juurensa johtava Neukölln oli itsenäinen kaupunki vuoteen 1920 asti. Vuoteen 1912 asti sen nimi oli **Rixdorf**.

## Historia

Ensimmäinen maininta paikasta on vuodelta 1360, jolloin kylää kutsuttiin *Richardsdorfiksi* ja sen omisti Johanniittain ritarikunta. Sen vuoksi nykyisen alueen vaakunassa on Johanniittojen risti.

Vuonna 1737 Preussin kuningas Fredrik Vilhelm I antoi böömiläisten herrnhutilaisten muuttaa alueelle, jota sittemmin alettiin kutsua nimellä *Rixdorf*. He rakensivat omat kirkkonsa ja talonsa kylän keskustaan Berliiniin vievän tien varrelle, jota nykyisin kutsutaan *Richardstrasseksi*. Uusi kylä sai oman perustuslain vuonna 1797.

Kun kylän molemmat osat yhdistettiin vuonna 1874, kylässä asui 8&nbsp;000 ihmistä. Asukasluku kasvoi 15&nbsp;000:een seuraavana vuonna.

1. toukokuuta 1899 alue, joka oli silloin Preussin suurin kylä, tuli itsenäiseksi kaupungiksi ja otti nykyisen nimensä käyttöön vuonna 1912. Sen itsenäisyys päättyi vuonna 1920, kun se liitettiin Berliiniin. Kylmän sodan aikana vuodesta 1945 vuoteen 1990 Neukölln kuului Länsi-Berliinin Yhdysvaltain miehitysvyöhykkeeseen.

Neuköllnin vanhin säilynyt osa tunnetaan nykyään nimellä Böhmisch-Rixdorf.

## Väestö
Neukölln on kaupungin maahanmuuttajavaltaisimpia alueita.

## Neukölln musiikissa

David Bowien vuonna 1977 ilmestyneellä *[[”Heroes” (albumi)|”Heroes”]]*-levyllä on instrumentaalinen kappale nimeltä ”Neuköln”. Miss Kittinin ensimmäisen sooloalbumin *[[I Com]]* viimeinen kappale on nimeltään ”Neukölln 2”.

## Lähteet

## Aiheesta muualla
Bändipaita

**Bändipaita** on artistien ja yhtyeiden myymä asuste. Bändipaidat on yleensä kuvioitu sitä tarjoavan bändin liittyvillä logoilla tai merkeillä. 

## Kulutustuotteena
Bändipaidat ovat tärkeä ”fanituote”, ja niiden myynti muodostaa nykypäivänä tärkeän osan useiden artistien ja yhtyeiden tuloista. Bändipaitoja voi hankkia netistä eri fanituotteisiin erikoistuneista verkkokaupoista tai suoraan artistien keikoilta. Keikoilla bändipaitoja myydään myyntikojusta ennen varsinaisen keikan alkua.
Gareth MacHale

**Gareth MacHale** (s. 12. elokuuta 1980) on irlantilainen ralliautoilija. Hän kilpaili rallin MM-sarjassa vuosina 2006-2009 saavuttaen neljä pistettä. Hän kilpaili myös Mestareiden kisassa vuonna 2008. Vuonna 2010 hän voitti Irlannin asfalttirallisarjan mestaruuden. Hänen isänsä Austin on viisinkertainen Tarmac Rally Championship-sarjan mestari.

## Rallin MM-sarjan tulokset
()
Bentsyylibutyylibarbitaali

**Bentsyylibutyylibarbitaali** on barbituraattijohdannainen, jota ei ole koskaan tuotu lääkemarkkinoille.

Japanin poliisi löysi vuonna 2000 bentsyylibutyylibarbitaalia epäilyttävän henkilön pidätyksen yhteydessä. Kemiallisen analyysin päätelmä oli että aine on aiemmin tuntematon barbituraattimuuntohuume. Barbituraattijohdannaiset ovat muuntohuumeina harvinaisia. 

## Lähteet
Square Kilometre Array

**Square Kilometre Array (SKA)** on suunnitteilla oleva radioteleskooppi, joka rakennetaan Etelä-Afrikkaan, Australiaan ja Uuteen-Seelantiin. Valmistuttuaan se on maailman suurin.

## Radioteleskoopin kuvaus
Radioteleskoopissa on 3&nbsp;000 lautasantennia, joiden halkaisija on 15 metriä. Lisäksi siihen kuuluu 250 moduuliantennia ja 25&nbsp;000 dipoliantennia. Lautasten yhteispinta-ala on neliökilometri, mistä SKA on saanut myös nimensä. Radioteleskooppista tulee spiraaligalaksin muotoinen, jonka keskustassa on kaksi tuhatta antennia ja loput tuhat ovat kiertyneinä viideksi kierteishaaraksi keskustasta ulospäin. Lautasantenneja SKA käyttää lyhyiden taajuuksien vastaanottamiseen. Keskipitkien taajuuksien vastaanottamiseen käytetään moduuliantenneja ja dipoliantenneja pitkien taajuuksien vastaanottamiseen. Antennien yhteispinta-ala on neliökilometrin. Antennien vastaanottamat taajuudet ulottuvat 70 megahertsistä 30 gigahertsiin.

## Rakentaminen
Radioteleskooppi rakennetaan siten, että Australian kierteishaarat ulottuvat Uuteen-Seelantiin ja Etelä-Afrikasta ne etenevät Intian valtameren saarille. Siten se kattaa mantereen kokoisen alan. Lautasantennit on tarkoitus sijoittaa pääosin autiomaihin, joissa on mahdollisimman vähän häiriöitä. Rakennustyöt aloitettaneen vuonna 2018 ja kaiken pitäisi olla valmista vuonna 2020-luvulla.

## Käyttötarkoitus
SKA-teleskoopilla on tarkoitus nähdä niin varhaiseen maailmankaikkeuteen, ettei valo ollut edes vielä syntynyt. Sillä erotetaan uusia yksityiskohtia, joiden avulla pystytään tutkimaan tähtien syntyä, galaksien kehitystä, mustia aukkoja ja mitä on pimeä aine.

## Lähteet

## Aiheesta muualla

* 
* 
* 
* 
*
TGN1412

**TGN1412** (myös *CD28-SuperMAB* tai *teralitsumabi*) on immunomodulatiivinen lääke, jonka kehitys lopetettiin, kun se aiheutti lääkkeen kliinisessä kehitysvaiheessa ensimmäisille ihmispotilaille vakavan sytokiinioireyhtymän.

Alun perin lääke oli tarkoitettu CD28-vasta-aineena B-solujen estämiseen ja kroonisen lymfosyyttileukemian (B-CLL) ja nivelreuman hoitoon.
Erkki ja tytöt

**Erkki ja tytöt** on kälviäläinen pelimanniyhtye. Yhtyeen keulahahmona toimii mestaripelimanni ja koneurakoitsija Erkki Lassila. Yhtyeen muut jäsenet ovat Eeva-Kaisa Kohonen, Jutta Rahmel, Anna Wegelius ja Leeni Wegelius.

Mestaripelimanni Erkki Lassila on tehnyt työuransa auto- ja kaivinkonealan urakoitsijana, mutta vielä pidemmän elämäntyön hän on tehnyt kanteletaiteen parissa. Lassila aloitti kanteleensoiton 10-vuotiaana, saatuaan isältään lahjaksi kanteleen.

Ensimmäiset esiintymiset olivat nuorisoseurojen iltamissa ja pikkujouluissa. Rippikouluiässä Erkki innostui kanteleesta toden teolla ja hänet saattettiin nähdä talvipakkasella kantele kainalossapolkemassa milloin kenenkin kälviäläisen pelimannin luo oppia hakemaan. Omia sävellyksiä Lassila on tehnyt 70-luvulta lähtien ja kaikkiaan niitä on kertynyt toistakymmentä. Suosikkisävelmikseen hän mainitsee kälviäläiset silia-valssit ja omat sottiisit.

Erkki ja tytöt -yhtye syntyi Keski-Pohjanmaan ammattikorkeakoulussa vuonna 2008. Siellä Erkki opetti kahta espoolaista sisarusta, Anna ja Leeni Wegeliusta. Tytöt pitivät Erkin opetuksesta ja pyysivät häntä mukaan yhtyesoittoon. Pian soittotunnit siirtyivät koululta Erkin ja tämän vaimon Paula Lassilan kotiin, missä musisoitiin, keitettiin kahvia ja paranneltiin maailmaa. Myöhemmin yhtyeeseen liittyivät Eeva-Kaisa Kohonen ja Jutta Rahmel.

Keväällä 2012 yhtye julkaisi ensimmäisen levynsä, jonka nimi on *Erkki ja tytöt*. Tämä Erkki Lassilan sävellyksiä ja soitteita esittelevä yhtyelevy valittiin vuoden kantelelevyksi 2012. Valinnan teki Pekka Kuusisto.

## Lähteet

## Aiheesta muualla
*Yle.fi
Jack Adams

**John James "Jack" Adams** (14. kesäkuuta 1895 Fort William, Ontario, Kanada – 1. toukokuuta 1968 Detroit, Michigan, Yhdysvallat) oli kanadalainen ammattijääkiekkoilija, kykyjenetsijä ja manageri National Hockey Leaguessa ja Pacific Coast Hockey Associationissa. Hän toimi eri tehtävissä Detroit Red Wingsissä 36 vuoden ajan.

## Saavutuksia ja palkintoja
* Stanley Cup pelaajana: 1918 Toronto, 1927 Ottawa
* Hockey Hall of Fameen 1959
* Lester Patrick Trophy 1966
* Jack Adams Award -palkinto perustettiin  1974

## Lähteet
*Legens of Hockey
Buckler

**Buckler** on Alankomaissa valmistettava ja kansainvälisesti myytävä lagertyyppinen alkoholittomaksi luokiteltu olut (0,5 til-%). Juoma on runsasvaahtoinen ja kellertävä. Se kuuluu Heinekenin tuotteisiin, ja Suomessa siitä vastaa Hartwall. Merkki tuli saataville kesällä 1988.

## Lähteet

## Aiheesta muualla
* Alko.fi: Buckler
Ramlösa

**Ramlösa** on kevyesti hiilihapotettu luontainen kivennäisvesi, jota Carlsberg Sverige AB pullottaa lähteellä Ruotsin Helsingborgissa. Ramlösan historia juontaa juurensa vuonna 1707 terveyskylpylään, jonka perusti lähteelle Johan Jacob Döbelius. Merkkiä on saatavilla Pohjois-Euroopan lisäksi Yhdysvalloissa, Australiassa ja Uudessa-Seelannissa.

## Lähteet

## Aiheesta muualla

* Viralliset sivut
Lestin ruudeimmat

**Lestin ruudeimmat** on Lord Estin kokoelma-albumi, joka julkaistiin Hype Recordsin kautta 30. toukokuuta 2012.

## Kappaleet
# 
# 
#  
# 
# 
# 
# 
# 
# 
# 
# 
# 
# 
# 
# 

## Lähteet
Vainottu

**Vainottu** voi tarkoittaa ainakin seuraavia:

* *[[Vainottu (vuoden 1942 elokuva)|Vainottu]]* (*This Gun for Hire*), yhdysvaltalainen elokuva vuodelta 1942
* *Vainottu* eli *[[Yksinäinen ratsastaja (vuoden 1947 elokuva)|Yksinäinen ratsastaja]]* (*Pursued*), yhdysvaltalainen elokuva vuodelta 1947
* *[[Vainottu (vuoden 1962 elokuva)|Vainottu]]* (*The Power and the Glory*), vuoden 1962 elokuva
* *[[Vainottu (vuoden 1975 elokuva)|Vainottu]]* (*Fear on Trial*), vuoden 1975 Emmy-palkittu televisioelokuva
* *[[Vainottu (vuoden 1976 elokuva)|Vainottu]]* (*Jackson County Jail*), vuoden 1976 eksploitaatioelokuva
* *[[Vainottu (vuoden 1996 elokuva)|Vainottu]]* (*Thinner*), vuoden 1996 Stephen King -filmatisointi
Peili (lehti)

**Peili** on lasten ja nuorten mediakulttuuriin erikoistunut uutiskirje. Sitä julkaisee Mediakasvatuskeskus Metka. Se alkoi ilmestyä lehtenä vuonna 1977 nimellä *Sinä minä me*. Paperimuotoisen lehden julkaiseminen lakkautettiin vuoden 2012 lopussa tilausmäärien vähentymisen vuoksi. Vuonna 2011 tilauksia oli noin 500.

## Lähteet
Nikolai Makarov

**Nikolai Makarov** viittaa muun muassa seuraaviin:
*Nikolai Makarov (1914–1988), neuvostoliittolainen asesuunnittelija
*Nikolai Makarov (s. 1948), neuvostoliittolainen jääkiekkoilija
*Nikolai Makarov (s. 1949), venäläinen kenraali
Nikolai Makarov (kenraali)

**Nikolai Makarov** (, s. 1949) on entinen venäläinen armeijakenraali, asevoimien komentaja ja varapuolustusministeri.

Makarov sai Suomessa julkisuutta kesäkuussa 2012 kommentoidessaan Suomen Nato-yhteistyötä ja sotilasharjoituksia esitelmässään Maanpuolustuskurssiyhdistyksen tilaisuudessa. Makarovin mukaan Suomen liittyminen Natoon olisi sotilaallinen uhka Venäjälle. Hän piti myös pohjoismaista puolustusyhteistyötä uhkana Venäjälle. Puolustusministeri Stefan Wallin katsoi, että vapaassa maassa saa esittää mielipiteitä. Ulkoministeri Erkki Tuomioja kommentoi, ettei Nato-yhteistyö ole kenellekään uhka, ja katsoo Makarovin kuuluvan niihin kenraaleihin, jotka yhä elävät kylmän sodan aikaa. Lausunnot käsitellään hänen mukaan venäläisten kanssa. Asiaan otti kantaa myös pääministeri Jyrki Katainen, jonka mukaan Suomi kantaa itse vastuun turvallisuudesta. 

Vladimir Putin antoi marraskuussa 2012 potkut kenraali Makaroville. Syytä Makarovin potkuille ei ole kerrottu. Makarovin tilalle nousi kenraalieversti Valeri Gerasimov.
## Lähteet

## Aiheesta muualla

*Nikolai Makarovin elämäkerta 
*Nikolai Makarovin elämäkerta 
*Rferl.org
Guillaume Canet

**Guillaume Canet** (s. 10. huhtikuuta 1973 Boulogne-Billancourt) on ranskalainen näyttelijä ja elokuvaohjaaja. Hän voitti vuonna 2006 parhaan ohjaajan César-palkinnon elokuvasta *[[Ei sanaakaan]]* (*Ne le dis à personne*), jossa hän myös näytteli. Vuonna 2010 ilmestyi Canet’n ohjaama ja käsikirjoittama elokuva *[[Pieniä valkoisia valheita]]* (*Les petits mouchoirs*).

Canet on näytellyt muun muassa elokuvissa *[[The Beach]]* (2000), *[[Vidocq ja neitsytmurhat]]* (2001), *[[Rakasta jos uskallat]]* (2003), *[[Narco]]* (2004), *[[Päivä ilman sotaa]]* (2005), *[[Ensemble, c’est tout – kimpassa]]* (2007), ** (2009) ja *[[Last Night – Kohtalokas ilta]]* (2010).

## Yksityiselämä
Vuosina 2001–2006 Canet oli naimisissa Diane Krugerin kanssa. Vuodesta 2007 Canet’n kumppani on ollut Marion Cotillard, jonka kanssa hänellä on vuonna 2011 syntynyt poika.

## Lähteet

## Aiheesta muualla
*
GP (albumi)

**GP** on yhdysvaltalaisen, nuorena kuolleen laulaja-lauluntekijän Gram Parsonsin ensimmäinen soololevy vuodelta 1973. Parsonsin lisäksi levyllä laulaa tuolloin vielä tuntematon Emmylou Harris, kuten myös seuraavana vuonna Parsonsin kuoleman jälkeen julkaistulla toisella sooloalbumilla *[[Grievous Angel]]* (1974).

## Kappaleet
#
#
#
#
#
#
#
#
#
#
#

## Muusikot
* Gram Parsons – laulu, akustinenkitara
* Emmylou Harris – laulu
* The Remains – laulu, komppikitara
* Ric Grech – basso
* John Conrad – basso
* Ronnie Tutt – rummut
* John Guerin – rummut
* Sam Goldstein – rummut
* Glen Hardin – piano, urut
* James Burton – sähkökitara, dobro
* Al Perkins – pedal steel guitar
* Buddy Emmons – pedal steel guitar
* Byron Berline – viulu
* Alan Munde – banjo kappaleessa "Still Feeling Blue"
* Ron Hicklin, Tom Bahler, Mitch Gordon, Lewis Morford – taustalaulu kappaleessa "Kiss the Children"
* Hal Battiste – baritoni saxofoni kappaleessa "Cry One More Time"

## Arviot
* Allmusic:  

## Lähteet
* CD-levy WPCR-75244 (Reprise)
### Viitteet
Partasuti

**Partasuti** on parranajossa käytettävä harja, jolla vaahdotetaan partasaippuaa tai -voidetta partavaahdoksi ja levitetään sitä iholle ennen parran ajamista partahöylällä tai partaveitsellä. Partasuti levittää vaahdon tasaisesti iholle, kosteuttaa ihon ja partakarvat tehokkaasti, nostaa partakarvoja esiin ihon sisältä ja kuorii ihon kuollutta pintasolukkoa pois. Partasuteja valmistetaan enimmäkseen villisiankarvasta, hevosenkarvasta, mäyränkarvasta ja synteettisistä kuiduista (mm. nailonista). Arvostetuimmat partasudit tehdään mäyränkarvasta.

## Lähteet
Peili (täsmennyssivu)

**Peili** tarkoittaa muun muassa seuraavia:

*Peili, kuvastin, heijastava pinta
**[[Peili (albumi)|Peili]]*, Susanna Haaviston albumi
**[[Peili (Eija Kantola)|Peili]]*, Eija Kantolan albumi
*Peili, mediakasvatuskeskus Metkan julkaisema lehti
*Peili, perinteinen leikki
**[[Peili (vuoden 1975 elokuva)|Peili]]*, Andrei Tarkovskin elokuva vuodelta 1975
*”Peili” on televisiosarja *[[Lost]]in* jakso vuodelta 2007.
*Toisiopalvelin eli peili tietotekniikassa 
*Parabolinen peiliantenni
* ovipeili, oven kehyspuiden välissä oleva levy.
The Gilded Palace of Sin

**The Gilded Palace of Sin** on The Flying Burrito Brothersin debyyttialbumi vuodelta 1969. Se pääsi sijalle 192 Rolling Stone -lehden "500 parasta albumia kautta aikojen" listalla.

## Kappaleet
Kaikki kappaleet kirjoittaneet Gram Parsons ja Chris Hillman ellei toisin mainittu.

# 
# 
# 
# 
# 
# 
# 
# 
# 
# 
# 

## Kokoonpano
* Gram Parsons – laulu, komppikitara, piano, urut
* Chris Hillman – laulu, komppikitara, mandoliini
* Sneaky Pete Kleinow – pedal steel guitar
* Chris Ethridge – electric basso, piano
* Jon Corneal – rummut (kappaleet 1, 3, 4, 5, 7)
* Popeye Phillips – rummut (kappaleet 8, 9, 11)
* Eddie Hoh – rummut (kappaleet 2, 10)
* Sam Goldstein – rummut (kappale 6)
* David Crosby – taustalaulu (kappale 3)

## Lähteet
* CD-levy EDCD 191 (Edsel)
Mukulaköynnöskrassi

**Mukulaköynnöskrassi** eli **anu** (*Tropaeolum tuberosum*) on köynnöskrassien sukuun kuuluva eteläamerikkalainen viljelys­kasvi, joka tuottaa syötäviä maan­alaisia mukuloita. Sitä viljellään lähes yksinomaan Andien vuoristossa, erityisesti Argentiinassa, Perussa, Boliviassa, Ecuadorissa ja Kolumbiassa.. Se kestää hyvin kylmää ja kasvitauteja, mutta sen kaupallinen merkitys on vähäinen. Etelä-Amerikassa siitä käytetään muun muassa nimiä añu ja mashua.

Mukulaköynnöskrassi on köynnöskasvi, jolla on punaiset kukat. Sen mukuloiden silmut ovat syvissä poikittaispoimuissa. Mukulat ovat värikkäitä, muodoltaan usein kartiomaisia tai porkkanan muotoisia. Niissä on runsaasti tärkkelystä ja C-vitamiinia. Niitä syödään joskus raakoinakin, mutta silloin ne ovat väkevän, pippurisen makuisia. Keitettyinä ne sen sijaan tulevat miedonmakuisiksi, makeahkoiksi ja muistuttavat maultaan krassia ja jonkin verran myös naurista.

## Lähteet

## Aiheesta muualla
*Kassu – Kasvien suomenkieliset nimet: Mukulaköynnöskrassi (''Tropaeolum tuberosum'')
*United States Department of Agriculture (USDA): Tropaeolum tuberosum 
*Cultivariable.com: Mashua (Tropaeolum tuberosum), How to Grow Mashua
Irja Spira

**Irja Spira-Hautala** (4. marraskuuta 1900 Kokkola – 26. elokuuta 2001 Pori) oli suomalainen Pariisissa asunut toimittaja, kustantaja ja kääntäjä.

## Henkilöhistoria
Spiran vanhemmat olivat liikemies Antti Hautala ja Hilda Sihlman. Hän pääsi ylioppilaaksi 1919 ja teki useita opintomatkoja Eurooppaan. Spira toimi joidenkin suomalaisten lehtien Pariisin kirjeenvaihtajana ja edusti myös suomalaisia kustannusliikkeitä Ranskassa. Hän oli *Editions Nord-Sudin* pääosakas ja toimitusjohtaja vuodesta 1949 alkaen ja hän perusti lehtitoimiston Pariisiin 1949. Spira oli naimisissa 1920–1925 kapteeni Väinö Lieskan kanssa, liitto päättyi avioeroon.

## Kirjallinen tuotanto
### Teoksia
* *Terveisiä meriltä : seikkailumatkan kokemuksia*. Karisto 1930
* *Pariisin taivaan alla : suomalaisen lehtinaisen "muistelluksia". WSOY 1989

=== Käännöksiä ===
* [[Toivo Pekkanen]] : *A l'ombre de l'usine (Tehtaan varjossa)*. Traduit du finnois par Irja Spira. Préface d'[[Aurélien Sauvageot]]. Stock, Delamain & Boutelleau, Paris 1942, 1946
* [[Artturi Leinonen]] : *Selma (Yrjänän emännän synti)* : roman traduit du finnois par Irja Spira. La Nouvelle édition, Paris 1943
* [[Tuomi Elmgren-Heinonen]] : *Petite Lotta (Pikku-Lotta) : roman pour les jeunes*. La Nouvelle édition, Paris 1944
* [[Ensio Rislakki]] : *Journal d'un ermite en Laponie'' : traduit du finnois par Irja Spira. Société parisienne de librairie et d'éditions, Paris 1946

## Lähteet
* 

### Viitteet

## Aiheesta muualla
 Luettelo Irja Spiran lehtiartikkeleista
NuSTAR

**Nuclear Spectroscopic Telescope Array** (**NuSTAR**) on NASAn röntgenteleskooppi. Teleskooppi  laukaistiin 550 kilometriä korkealle kiertoradalleen 13. kesäkuuta 2012 kello 19.00 Suomen aikaa Pegasus XL-kantoraketilla Kwajaleinin atolleilta. Tyynenmeren yllä lentävä Lockheed L-1011 "Stargazer" lentokone pudotti sen rungon alaosaan kiinnitetyn Pegasuksen noin 40&nbsp;000 jalan (noin 12 kilometrin) korkeudesta. Viisi sekuntia vapaasta pudotuksesta Pegasuksen kolmivaiheinen rakettimoottori käynnistyi kuljettaakseen NuSTARin kiertoradalle. NuSTARin laukaisua lykättiin  useasti.

NuSTARin teleskooppi käyttää Wolter-optiikkaa. Sen energia-alue on 5 - 80 keV. NuSTAR mittaa taivaan röntgenlähteitä kahden vuoden ajan. Satelliitti on NASAn Small Explorer -ohjelman yhdestoista missio (**SMEX-11**). Sen energia-alue on suurempi kuin NASAn Chandra-avaruusteleskoopin ja ESAn XMM-Newtonin. Se tekee kartoituksen mustista aukoista, joiden massa on miljardi kertaa suurempi kuin Auringon massa.

Projektia johtaa Fiona Harrison (California Institute of Technology eli *Caltech*) päätutkijana.  

## Lähteet

## Aiheesta muualla

* 
* 
* 
*
Hietalaukka

**Hietalaukka** (*Allium vineale*) on laukkojen (*Allium*) sukuun kuuluva sipulikasvi. Sitä esiintyy Euroopassa laajasti.

Hietalaukalla on munanmuotoinen sipuli, josta kasvaa jopa metrin korkea liereä varsi. Varren tyviosalla on kapeita ja tasasoukkia, vähän kouruisia lehtiä jotka lakastuvat varhain (vrt. *Allium scorodoprasum*). Hietalaukan pallomaisen latvasarjan alla on yksi leveä tukilehti. Kukinto on tiheä, sisältää muutamasta runsaslukuiseen itusilmuja. Yksittästen kukkien kellomainen kehä on vaaleanpunainen, harvoin valkoinen. Lajin kodat ovat harvoin siemenellisiä.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

## Aiheesta muualla
* Luontoportti: Hietalaukka (''Allium vineale'')
*
Maja Kai

**Fanny Aleksandra Leväsalo**, kirjailijanimi **Maja Kai** (o.s. **Salminen**; 7. marraskuuta 1899 Imatra – 7. toukokuuta 1980) oli suomalainen kirjailija.

Fanny Leväsalo kirjoitti muun muassa Sirpale-, Perjantai- Nyyrikki- ja Regina-lehtiin.

Leväsalon puoliso oli Kaarlo Leväsalo. 

## Teoksia
* *Pilvi kulkee* : romaani. Sirpale, Oulu 1944
* *Sisarukset*. Sirpale, Oulu 1944
* *Sallimuksen käsissä* : romaani. Perjantai, Oulu 1949
* *Kuka osaa tien?* : romaani. Marjamaa, Oulu 1950
* *Varjorannan tarina*. Perjantai, Oulu 1951
* *Sarkolan Inkeri* : romaani. Perjantai, Oulu 1953
* *Kaunis paholainen* : romaani. Perjantai, Oulu 1954
* *Sinua seuraa sydämeni* : romaani. Perjantai, Oulu 1956
* *Ristiveikkaus* : romaani. Perjantai, Oulu 1958

## Lähteet
* 

### Viitteet
Wow/Grape Jam

**Wow/Grape Jam** on Moby Grapen toinen studioalbumi. Se julkaistiin vuonna 1968 levymerkillä Columbia Records.

## Kappaleet
### A-puoli
# 
# 
# 
# 
# 

### B-puoli
# 
# 
# 
# 
# 
# 
# 

### Grape Jam
# 
# 
# 
# 
# 

## Muusikot
* Peter Lewis – komppikitara, laulu
* Bob Mosley – basso, laulu
* Jerry Miller – soolokitara, laulu
* Skip Spence – komppikitara, piano, laulu
* Don Stevenson – rummut, laulu

## Lähteet
* "WOW" Cat# CS 9613.
Foinikialainen kertomus

**Foinikialainen kertomus** (, ) oli Lollianoksen kirjoittama antiikin kreikkalainen romaani. Se ei ole säilynyt nykyaikaan, mutta siitä tunnetaan joitakin katkelmia.

Lollianoksen teos koostui vähintään kolmesta kirjasta. Sen ainoat kaksi säilynyttä pidempää katkelmallista osaa ovat peräisin 100- ja 200-luvuilta peräisin olevista papyruksista. Nämä katkelmat, joihin viitataan nimillä A ja B, ovat peräisin kahdesta vastakkaisen sivun muodostamasta parista. Katkelma A sisältää teoksen ensimmäisen kirjan lopun, katkelma B jonkun tuntemattoman kirjan lopun ja seuraavan kirjan alun.

Säilyneessä osassa kaksi henkilöä, nainen nimeltä Persis ja hänen rakastajansa (joka on mahdollisesti myöhemmin esiintyvä teoksen päähenkilö Androtimos) ovat mahdollisesti Adoniksen kunniaksi järjestetyissä juhlissa. He lähtevät juhlista ja kokevat ensimmäisen seksuaalisen kokemuksensa yhdessä. Tämän jälkeen Persis tarjoaa miehelle tuntemattomaksi jäävästä syystä jalokiviä. Myöhemmin Androtimos saa todistaa erän pojan murhaa ja siihen liittyviä orgiastisia menoja. Tapahtumien todellinen luonne jää tässäkin epäselväksi. Tapausta on arveltu joko rituaalimurhaksi tai teoksessa myöhemmin paljastettavaksi hämäykseksi; poika taas on saattanut olla Androtimoksen pojaksi pukeutunut rakastajatar.

## Lähteet

## Kirjallisuutta

* Lollianus: *A Phoenician Story*. Teoksessa 
* Lollianos: *Phoinikika*. Teoksessa
Alexandre Bengué

**Alexandre Bengué** (s. 22. joulukuuta 1975) on ranskalainen ralliautoilija. Hän kilpaili rallin MM-sarjassa vuosina 1999–2006 saavuttaen yhden erikoiskoevoiton ja 12 MM-pistettä. Hän kilpaili myös Ranskan mestaruussarjassa vuosina 2002–2004 ja 2008. Vuonna 2003 hän voitti Ranskan asfalttisarjan mestaruuden. Vuonna 2010 Bengué kilpaili IRC-sarjassa.

## Aiheesta muualla
* Profiili eWRC-sivustolla
Modultek

**Modultek Oy** on nyt osa **[[Roima Intelligence]]** -yritystä. Kesäkuussa 2016 tapahtuneessa yrityskaupassa Modultekin tuotteet ja henkilöstö siirtyivät Roimaan. 

Modultek oli suomalainen, vuonna 1989 perustettu yritys, joka myi ja kehitti ohjelmistoja ja palveluita tuotetiedon hallintaan ja informaation laadun hallintaan. Koska nimike on tuotetietojen ydin, Modultekin painopiste ja erityisosaamista on nimikkeiden hallinta yrityksen eri prosesseissa. Modultekin tunnetuimmat ohjelmistoratkaisut ovat Aton  ja SolidPDM, jotka ovat CAD/CAM-yhdistyksen vuosittain teettämien kyselyiden mukaan (viimeisin kysely 2013) Suomen suosituin PDM-järjestelmä, sekä CodeMaster. 

Modultekin päätoimipiste sijaitsi Porissa ja tytäryhtiö Modultek B.V. Hollannin Eindhovenissa.  

## Lähteet
*Modultek Oy:n kotisivut

## Aiheesta muualla
* Tuotteen elinkaaren hallinta
* Roiman kotisivut
Lena Ringbom Lindén

**Lena Helena Elisabeth Ringbom Lindén** (1. lokakuuta 1914 Turku – 14. huhtikuuta 1965 Turku) oli suomalainen ruotsin kielellä kirjoittanut kirjailija. 

## Teoksia
Nimellä *Lena Ringbom Lindén*:
* *Skeppet och Lina*. Bildkonst, Helsingfors 1956 (suomeksi nimellä *Purjelaiva ja Leila*, Kuvataide, Helsinki 1956)
* *Skeppet och Lena*. Avarit 1988, uusi painos Sjövägar, Åbo 2007 (1956 ilmestyneen *Skeppet och Lina*-kirjan täydellinen versio, suomeksi nimellä *Laiva ja Lena*, Meritiet, Turku 2007)
Nimellä *Lena Lindén*:
* *Flicka på skepp* : roman. Schildts, Helsingfors 1966

## Lähteet
*
Giulia Staccioli

**Giulia Staccioli** (s. 6. kesäkuuta 1964) on italialainen entinen rytminen voimistelija.

Staccioli oli mukana MM-kisoissa 1981 ja sijoittui 17:nneksi vuoden 1983 kisoissa Strasbourgissa. Hän osallistui MM-kilpailuihin myös Valladolidissa 1985. Staccioli oli seitsemäs Los Angelesin olympialaisissa 1984, ja Soulissa 1988 hän oli 18.

## Lähteet
Mira Nieminen (jalkapalloilija)

**Mira Nieminen** on suomalainen entinen jalkapalloilija. Hän pelasi uransa aikana Tampereen Ilveksessä ja Helsingin Jalkapalloklubissa, jossa hän oli voittamassa Naisten Suomen Cupia 2002. Nieminen on Rovaniemen Palloseuran kasvatti, ja hän toimi seurassa harrastejoukkueen valmentajana oman peliuransa aikanakin.

## Lähteet
Moby Grape (albumi)

**Moby Grape** on Moby Grapen albumi vuodelta 1967.

Levy-yhtiö julkaisi peräti viisi albumin kappaletta yhtä aikaa singleinä, eikä niistä mikään siksi menestynyt erityisemmin. Julkaisun aikoihin yhtyeen jäseniä joutui tekemisiin poliisin kanssa, mikä osaltaan heikensi albuminkin kaupallisia mahdollisuuksia. Siitä on kuitenkin tullut varsin arvostettu klassikko, joka valittiin vuonna 2005 julkaistuun hakuteokseen *[[1001 albumia jotka jokaisen on kuultava edes kerran eläessään]]*.

## Kappaleet
### A-puoli
#
#
#
#
#
#
#

### B-puoli
#
#
#
#
#
#

## Kokoonpano
* Peter Lewis – komppikitara, laulu
* Bob Mosley – basso, laulu
* Jerry Miller – soolokitara, laulu
* Skip Spence – komppikitara, laulu
* Don Stevenson – rummut, laulu

## Lähteet
* LP-levy Columbia CS 9498
### Viitteet
Your Love

**Your Love** on Kata Kärkkäisen vuonna 1989 julkaistu ensimmäinen sooloalbumi. Albumin myötä julkaistiin singlenä kappaleet *[[Your Love (Ain't Good Enough)]]*, *[[I Need Love]]* ja *[[Dance To The Beat]]*. Albumi julkaistiin CD-muodossa myös Japanissa.

Kappaleihin Dance To The Beat, Your Love, Cat House, Lonely Eyes tehtiin myös musiikkivideot.
Albumin tyylilajeina vaihtelevat house, elektroninen musiikki, euro house, rock ja pop.
Albumi julkaistiin Suomessa Vinyyli-, C-kasetti ja CD-muodoissa.

## Kappaleet
Kaikki kappaleet kirjoittanut E. Fisherman, ellei toisin mainittu.

### A-puoli
#
#
#
#
#

### B-puoli
#
#
#
#
#

## Muuta
Katariina Souri kirjoittaa laulajan urastaan nettisivuillaan:

"Ulkomailta Suomeen palattuani jouduin valtavaan julkisuuspyöritykseen. Playboyn joulukuun numeron ilmestyessä vuoden 1988 lopulla olin jo ehtinyt antaa aiheesta lukuisia haastatteluja sekä saanut mahdollisuuden kokeilla uraa laulajana. Vaikka tiedostin puutteeni laulajana, en voinut vastustaa kiusausta. Levy *Your love* ei ollut mikään valtaisa myyntimenestys, mutta seuraava kesä kului kuitenkin keikkaillessa."

## Tuotanto
* E. Fisherman – tuottaja
* J. Addic – tuottaja
* Rec Button – äänittäjä
* Markus Selin – hallinto
* Riitta Sourander – valokuvat
* Jani – grafiikka, design

## Aiheesta muualla
* Your Love discogs.com -sivustolla
Jorma Wallasvaara

**Jorma Elon Wallasvaara** (5. toukokuuta 1929 Turku – 1. marraskuuta 2006 Lieto) oli suomalainen yrittäjä ja keksijä. Wallasvaara oli Suomen ensimmäisiä innovatiisia ja kansainvälistä arvostusta saaneita high tech -yrittäjiä. 
Wallasvaara perusti Turkuun 1950 Wallac Oyn, jonka myi 1970 ruotsalaisella LKB-konsernille. Tämän jälkeen Wallasvaara perusti venelämmittimiä kehittävän ja valmistavan Wallas-Marin Oy:n.

## Henkilöhistoriaa
Wallasvaaran teknillistieteellistä innostusta tuettiin hänen kodissaan. Wallasvaaran ensimmäinen kaupallinen tuote oli hänen 14-vuotiaana kehittämänsä akvaariolämmitin. Kyllästyttyään koulunkäyntiin Wallasvaara muutti 16-vuotiaana Ruotsiin, jossa hän pääsi tekstiiliteollisuuden palvelukseen. Ruotsin-aikanaan Wallasvaara kehitti kosteudensäätäjän tekstiiliteollisuuden käyttöön.

Palattuaan Suomeen vuonna 1950 Wallasvaara perusti Wallac Oy:n. Yrityksen tuotantoa olivat muun muassa viljasiilojen kosteus- ja lämpömittarit sekä radioaktiivisuutta mittaavat laitteet.

Vuonna 1970 Wallasvaara myi yrityksensä LKB-konsernille ja vetäytyi aktiivityöelämästä omistautuen harrastuksilleen. Kuitenkin Wallasvaaran veneilyharrastus johti valopetroolikäyttöisen venelämmittimen kehittämiseen ja sittemmin Wallas-Marin Oy:n perustamiseen.

Wallasvaaran näkemyksellisyys ja kekseliäisyys kasvattivat ja tukivat Turun seudulla high tech -yrittäjyyden kasvua ja osaltaan johtivat Data-City- ja Bio-City -yrityspuistojen syntymiseen, jotka myöhemmin laajenivat Turku Science Parkiksi. 

## Lähteet
* 

### Viitteet

## Aiheesta muualla
*Muistokirjoitus Helsingin Sanomissa
Ifosfamidi

**Ifosfamidi** (C7H15Cl2N2O2P) on alkyloiviin yhdisteisiin kuuluva solunsalpaaja. Rakenteeltaan se on samankaltainen syklofosfamidin kanssa. Ifosfamidia käytetään useiden eri syöpien hoitoon.

## Vaikutusmekanismi, käyttö ja metabolia
Ifosfamidi alkyloi syöpäkasvaimien DNA-molekyylejä ja aiheuttaa siten niiden tuhoutumisen. Se myös estää DNA:n synteesiä. Ifosfamidi on analogiaan syklofosfamidia tehokkaampi ja tuhoaa myös syklofosfamidille vastustuskykyisiä kasvaimia. Ainetta käytetään muun muassa lymfoomien, pehmytkudossarkoomien ja rinta-, keuhko-, munasarja- tai kivessyöpien hoidossa. Lääkeaine annostellaan potilaaseen suonensisäisenä injektiona. Ifosfamidia voidaan käyttää yhdistelmähoitona sisplatiinin ja doksorubisiinin tai doksorubisiinin ja vinkristiinin kanssa.

Ifosfamidi metaboloituu maksassa vain osittain ja aineenvaihduntareittejä on kaksi. Tärkeimmät sen aineenvaihduntaan osallistuvat entsyymit ovat sytokromi P450&nbsp;-ryhmään kuuluvia. Aktiivisia metaboliitteja ovat muun muassa 4-hydroksi-ifosfamidi ja fosforiamidisinappikaasu. Sivutuotteina muodostuu myös toksisia yhdisteitä kuten akroleiinia ja klooriasetaldehydiä. Ifosfamidi on optisesti aktiivinen ja sen kiraliakeskus on fosforiatomi. Ifosfamidin R- ja S-enantiomeerien metaboliassa on eroavaisuuksia metaboliareittien ja nopeuksien välillä.

Ifosfamidin käyttöön liittyviä haittavaikutuksia ovat myrkyllisyys luuydinkudokselle, munuaisille ja virtsarakolle. Virtsarakon haavautumien muodostumista voidaan ehkäistä annostelemalla ifosfamidin kanssa natriummerkaptoetaanisulfonaattia eli mesnaa. Ifosfamidi aiheuttaa melko usein myös enkelopatiaa, joka voi osittain johtua klooriasetaldehydistä, ja tätä voidaan lieventää metyleenisinisellä.

## Synteesi
Ifosfamidisynteesin lähtöaine on N-(2-kloorietyyli)-N-(3-hydroksipropyyli)amiini, joka reagoi fosforyylikloridin kanssa sykliseksi välituotteeksi. Tämä välituote muodostaa ifosfamidia reagoidessaan kloorietyyliamiinin kanssa.

## Lähteet
Park Ji-yeong

**Park Ji-yeong** (; s. 6. kesäkuuta 1971) on eteläkorealainen judoka.

Park sai alle 66-kiloisten sarjasta hopeaa Aasian-mestaruuskisoissa 1988 ja oli saman vuoden olympialaisissa pronssilla judon ollessa mukana näytöslajina. Hän sai 66 kilon sarjassa pronssia Aasian kisoista 1990 ja sijoittui viidenneksi MM-kilpailuissa 1991 Barcelonassa. Park kilpaili Barcelonassa uudelleen olympialaisissa 1992, joissa hän jäi jaetulle viimeiselle sijalle.

## Lähteet
Hallitus (täsmennyssivu)

**Hallitus** voi viitata johonkin seuraavista:

* hallitus, valtion ylintä toimeenpanovaltaa käyttävät viranomaiset, varsinkin ministeristö
** Suomen valtioneuvosto eli hallitus
* hallitus, yhtiön, yhdistyksen tai muun sellaisen toimeenpanovaltaa käyttävä elin
* keskusvirasto, esimerkiksi kouluhallitus, tullihallitus
Formula 3 Euroseries -kausi 2008

**Formula 3 Euroseries -kausi 2008** oli Formula 3 Eurosarjan kuudes kausi. Kausi alkoi Saksan Hockenheimringin radalla ja päättyi niin ikään Saksan Hockenheimringillä. Sarjan mestaruuden vei saksalainen Nico Hülkenberg, toiseksi sijoittui italialainen Edoardo Mortara ja kolmanneksi ranskalainen Jules Bianchi.

## Tallit ja kuljettajat

- *Kursivoitu*, tarkoittaa vierailevaa kuljettajaa, joka ei ollut oikeutettu saamaan pisteitä.  
**<span style="padding:1px 4px; color:black; background-color:#FFB814;">R</span>** = Sarjan tulokas kaudella 2008
Wallac

**Wallac Oy** on Jorma Wallasvaaran Turkuun 1950 perustama teknologiayritys, joka myytiin vuonna 1970 ruotsalaiselle LKB-konsernille. Sittemmin LKB fuusioitui Pharmaciaan, jonka osti Procordia. Nykyään Wallac kuuluu PerkinElmer-yrityksen biotieteiden yksikköön.

Wallac valmisti aluksi Wallasvaaran kehittämiä kosteudensäätimiä sekä lämpö- ja virtausmittareita mutta laajensi 1950-luvulla säteilyn mittauslaitteisiin. 1960-luvun alussa Wallac alkoi kehittää lääketieteen mittausmenetelmiä ja diagnostisia instrumentteja, joista tuli nopeasti yrityksen päätoimiala. Yritys toimi aluksi Turun Vähä-Heikkiläntiellä, kunnes rakensi uudet toimitilat Lausteelle.

PerkinElmer Oy ja Wallac Oy olivat vuonna 2014 Varsinais-Suomen toiseksi ja neljänneksi suurimmat yhteisöveron maksajat (4&nbsp;836&nbsp;523 ja 4&nbsp;178&nbsp;126 euroa).

## Lähteet

## Kirjallisuutta
*
Mirco Baldacci

**Mirco Baldacci** (s. 19. syyskuuta 1977) on sanmarinolainen uransa lopettanut ralliautoilija.

Baldacci saavutti urallaan kaksi MM-pistettä, sijoituttuaan seitsemänneksi Australian rallissa 2006. 58 MM-rallissaan hän saavutti lisäksi yhden erikoiskoevoiton Monte Carlo -rallin 2004 seitsemännellä EK:lla.

Baldacci kilpaili viimeksi Walesin rallissa 2008.

## Lähteet
Kontaktimuovi

**Kontaktimuovi** (myös **kirjastomuovi**) on läpinäkyvä tai kuvioitu muovikalvo, jonka toinen puoli on tarraliimapintainen. Sitä käytetään pintojen suojaamiseen tai koristamiseen. Liimapuolella on taustapaperi, joka irrotetaan päällystettäessä. Kontaktimuovia on saatavana rullissa tai arkkeina.

Kontaktimuovi suojaa esim. kirjan kansia kosteudelta, lialta, repeilyltä ja normaaleilta käytön jäljiltä. Kontaktimuovi, jota kutsutaan myös kirjamuoviksi pidentää kirjan käyttöikää ja mahdollistaa kirjojen kierrättämisen esimerkiksi koululaiselta toiselle.

Kontaktimuoveja on saatavilla monta eri laatua ja merkkiä. Suomessa kontaktimuoveja valmistaa mm. Pelloplast Oy.

Suomen kirjastoissa kirjojen päällystys kirkkaalla kontaktimuovilla on ollut vuosikymmeniä vakiokäytäntö kirjojen kestävyyden parantamiseksi, tieteellisiä kirjastoja lukuun ottamatta. Etenkin kirjastokäytössä kontaktimuovi pidentää kirjan käyttöikää. Silti vuonna 2019 ilmentäen kasvavaa muovikriittisyystrendiä Kuopion kaupunginkirjasto alkoi kokeilla muovituksesta luopumista, ja tulokset olivat alustavasti hyviä. Muovitusvaiheen poisjäännin myötä uutuuskirjat saadaan nopeammin lainattaviksi, ja muovituskustannukset voidaan käyttää uusien kirjojen ostamiseen. Koko Suomessa vuosittain poistetuista noin 2,5 miljoonasta kirjastokirjasta jää yhtä suuri määrä kansia, joita ei voi kierrättää muovin takia. Kirjojen sisälehdet kelpaavat paperinkeräykseen.

## Lähteet

## Aiheesta muualla
* HS.fi 12.8.2012: Kirjastovirkailija neuvoo: Näin päällystät koulukirjan (video)
* Suomalaista kontaktimuovia valmistaa Pelloplast Oy
* Helsingin kaupunginkirjaston ohje kirjojen päällystämiseen
Potsdamin yliopisto

**Potsdamin yliopisto** (**Universität Potsdam**, UP) on yliopisto Potsdamissa, Brandenburgissa Saksassa. Yliopisto on kansainvälisesti tunnettu julkishallinnon ja politiikan tutkimuksesta. Yliopisto on perustettu vuonna 1991.

Talvilukukaudella 2011/2012 yliopistossa opiskeli 20&nbsp;808 opiskelijaa viidessä eri tiedekunnassa:
* oikeustiede
* filosofia
* humanistinen
* talous- ja yhteiskuntatieteet
* matemaattis-luonnontieteellinen.

## Lähteet

## Aiheesta muualla

* Viralliset sivut
Lollianus

**Lollianus** (lat.) tai **Lollianos** () oli roomalainen nimi, joka voi viitata seuraaviin henkilöihin kreikkalais-roomalaisessa maailmassa:

* Lollianus Spurius, Historia Augustan antama virheellinen nimi roomalaiselle usurpaattorille Laelianukselle, joka kapinoi Gallian keisari Postumusta vastaan vuonna 269
* Lollianus Avitus (100-luku), vuoden 144 konsuli
* Quintus Hedius Rufus Lollianus Gentianus (100-luku), Lollianus Avituksen poika
* Quintus Flavius Maesius Egnatius Lollianus (300-luku), vuoden 355 konsuli, joka esiintyy Athanasios Aleksandrialaisen kirjeissä
* Publius Hordeonius Lollianus (Lollianos; 100-luku), kreikkalainen reetori ja sofisti
* Lollianos (100-luku), kreikkalais-roomalainen kirjailija
* Lollianus Titianus (100-luvun loppu)
* Pyhä Lollianus (200-luvun loppu), yksi Samosatan seitsemästä marttyyristä, jotka ristiinnaulittiin vuonna 297

## Lähteet
Lollianos (kirjailija)

**Lollianos** (, ) oli kreikkalais-roomalainen kirjailija, joka eli todennäköisesti 100-luvun ensimmäisellä puoliskolla. Hänestä itsestään ei tiedetä juuri mitään; roomalainen nimi Lollianos tai Lollianus esiintyy useilla henkilöillä tuona aikana, eikä kirjailijan henkilöllisyyttä ole voitu kiinnittää varmasti kehenkään samannimisistä. Hänet on yritetty yhdistää muun muassa reettori ja sofisti Publius Hordeonius Lollianukseen, joka toimi Ateenassa toisen vuosisadan puolessa välissä.

Lollianos tunnetaan pelkästään hänen kirjoittamastaan antiikin kreikkalaista romaania edustavasta teoksesta *[[Foinikika]]* eli *Foinikialainen kertomus*. Teoksesta on säilynyt nykyaikaan ainoastaan katkelmia.

## Lähteet
London 2012

**London 2012** on virallinen Lontoon kesäolympialaisten videopeli. Pelissä voi pelata 36:lla eri maalla. Peli tukee Kinectiä ja PlayStation Movea. Pelissä ei ole virallisia hahmoja, vaan siinä pelataan keksityillä hahmoilla.

## Lajit
* Uinti
* Voimistelu
* Ammunta
* Yleisurheilu
* Jousiammunta
* Rantalentopallo
* Pyöräily
* Soutu
* Pöytätennis
* Painonnosto
* Melonta

## Pelissä voi pelata seuraavilla mailla

* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 

## Aiheesta muualla
* http://www.olympicvideogames.com/london2012
Fumio Nutahara

**Fumio Nutahara** (; s. 20. joulukuuta 1963 Kōchi) on japanilainen ralliautoilija. Kaudella 2006 hän sijoittui Japanin MM-rallissa kahdeksanneksi ja saavutti yhden MM-pisteen.

## Aiheesta muualla
* Tulokset eWRC-sivustolla
Uudenkaledonianhaukka

**Uudenkaledonianhaukka** (*Accipiter haplochrous*) on haukkojen heimoon kuuluva lintu. Sitä tavataan Uudella-Kaledonialla. Sen elinpiiriä ovat subtrooppiset ja trooppiset kosteat alavat metsät ja vuoristometsät, kuivat savannit, välimerentyyppiset pensastot ja subtrooppiset ja trooppiset hävitetyt metsät.

Sitä tapetaan asutusten lähellä, sillä se saalistaa joskus kanoja. Sen uhkana on myös elinalueiden heikentyminen ja hävittäminen.

Se painaa keskimäärin 204,5 grammaa.

## Lähteet
Boone

**Boone** on muun muassa seuraavien henkilöiden sukunimi:

* Benson Boone (s. 2002), yhdysvaltalainen laulaja ja lauluntekijä
* Daniel Boone (1734–1820), yhdysvaltalainen tutkimusmatkailija, uudisraivaaja ja upseeri
* Debby Boone (s. 1956), yhdysvaltalainen laulaja
* Jessica Boone (s. 1984), yhdysvaltalainen ääninäyttelijä
* Megan Boone (s. 1983), yhdysvaltalainen näyttelijä
* Pat Boone (s. 1934), yhdysvaltalainen laulaja ja näyttelijä
* Rachelle Boone-Smith (s. 1981), yhdysvaltalainen pikajuoksija
* Richard Boone (1917–1981), yhdysvaltalainen näyttelijä.
Thulen takaiset ihmeet

**Thulen takaiset ihmeet** () oli Antonios Diogeneen kirjoittama antiikin kreikkalainen romaani, joka ei ole säilynyt nykyaikaan. Se oli matkakertomus, joka kertoi nimensä mukaisesti ihmeellisistä matkoilla kohdatuista asioista jossakin Thulen tuolla puolen.

## Historia

Romaanin samoin kuin sen kirjoittajankin ajoitus on epävarma; se on mahdollisesti kirjoitettu ensimmäisellä vuosisadalla jaa. Nykyaikaan teoksesta on säilynyt vain katkelmia 100- ja 200-luvuilta peräisin olevista papyruksista sekä kuvaus Fotioksen teoksessa *[[Bibliotheke]]*. Jälkimmäistä ei voida kuitenkaan pitää erityisen luotettavana. Lisäksi Porfyrios mainitsee romaanin omassa teoksessaan *[[Pythagoraan elämä (Porfyrios)|Pythagoraan elämä]]*. Teos vaikutti osaltaan myöhempiin antiikin aikaisiin romaaneihin.

## Sisältö

Romaani koostui Homeroksen eeposten tavoin 24 kirjasta. Rakenteeltaan se oli monimutkainen, pitäen sisällään useita kertomuksia, jotka pitivät edelleen sisällään muita kertomuksia. Siksi teoksesta on vaikea muodostaa yleiskuvaa säilyneen vähäisen aineiston perusteella. Kertomusten sisään upotetussa keskustarinassa, joka kattaa 22 kirjaa (kirjat 2–23), nuori nainen nimeltä Derkyllis kertoo rakastetulleen Deiniaalle olleensa veljensä Mantiniaksen kanssa paossa erästä pahaa egyptiläistä pappia, ja päätyneensä siksi seikkailuihin pitkin Välimeren aluetta ja lopulta kaukaiseen pohjoiseen Thulen saarelle. Tämä tarina on upotettu kertomukseen Deiniaan matkoista, jotka jatkuvat edelleen kirjassa 24; hän oli päätynyt Thuleen saadakseen lisää tietoa ja oli tavannut Derkylliksen siellä. Deinias puolestaan kertoo oman tarinansa maanmiehelleen Kymbakselle Tyroksessa, ja tämä kertomus on edelleen upotettu muiden henkilöiden kirjeisiin ja muihin kirjoituksiin.

Teoksen laajuus selittyy sillä, että suuri osa siitä lienee ollut paradoksografista aineistoa, jossa eri henkilöt kertovat matkoillaan näkemistä paikoista ja kansoista. Teos on sisältänyt myös filosofisia ja uskonnollisia ajatuksia, ja siinä on joitakin merkkejä uuspythagoralaisuudesta.

## Lähteet

## Kirjallisuutta

* Antonius Diogenes: *The Wonders beyond Thule*. Teoksessa 
* Antonius Diogenes: *The Incredible Things beyond Thule*. Teoksessa 

## Aiheesta muualla

* Photius: ''Bibliotheca'' 166: Antonius Diogenes, The incredible wonders beyond Thule. Patriarkka Fotioksen kuvaus teoksesta.
Antonios Diogenes

**Antonios Diogenes** (; ; 1. vuosisata jaa.?) oli antiikin kreikkalainen kirjailija, joka tunnetaan romaanista *[[Thulen takaiset ihmeet]]* (*Ta hyper Thūlen apista*).

Antonioksesta ei tiedetä muuta kuin se, mitä hänen nimensä Antonios tai latinaksi Antonius kertoo: tekijä vaikuttaa ottaneen jostakin syystä *[[nomen gentile]]n* roomalaiselta Antoniusten suvulta. Antonios eli mahdollisesti ensimmäisellä vuosisadalla jaa., mutta hänet on ajoitettu myös 100- ja 200-luvuille. Hänen ajoituksensa oli tuntematon myös Fotiokselle, jolta on säilynyt yhteenveto hänen teoksestaan.

Antonioksen teos oli antiikin kreikkalaista romaania edustava matkakertomus, joka kertoi nimensä mukaisesti ihmeellisistä matkoilla kohdatuista asioista Thulen tuolla puolen. Se ei ole säilynyt nykyaikaan.

## Lähteet
TotoTV

**TotoTV** on Veikkaus Oy:n (alun perin Fintoto Oy:n) omistama satelliitin, kaapeliverkon ja laajakaistan välityksellä näkyvä maksutelevisiokanava. Se lähettää ohjelmaa klo 11.30 - 24.00.

TotoTV:n tarjonta koostuu ravikilpailuista, joita se näyttää suorana n. 600 vuodessa. Kanavalla näkyvät kaikki Suomessa järjestettävät totoravit, lukuun ottamatta joitakin päällekkäin osuvia kilpailuja. Lisäksi TotoTV:stä on katsottavissa ulkomaisia ravilähtöjä, pääosin Ruotsista ja Ranskasta. Suorien lähetysten ohella kanava näyttää uusintoja edellisen päivän kilpailuista.

Suomen Hippos alkoi tarjoamaan raveja satelliitin välityksellä totopelipisteisiin jo 1990-luvun alkupuolella. TotoTV korvasi *Totoline*-nimellä tunnetut lähetykset vuonna 2006, jolloin sen hankkiminen tuli mahdolliseksi myös kotitalouksille.

TotoTV:n jakelusta vastaa Maxisat Oy.

## Lähteet
*TotoTV 
*Maxisat Oy

### Viitteet
Kalevala – Uusi aika

**Kalevala – Uusi aika** on Jari Halosen ohjaama suomalainen elokuva. Elokuvan ensi-ilta oli 15. marraskuuta 2013. Halonen toimii elokuvassa ohjaajan lisäksi myös käsikirjoittajana sekä tuottajana. 250&nbsp;000 euron budjetilla tehty elokuva sai kriitikoilta pääosin tyrmäävän vastaanoton. Se sai elokuvateattereissa noin 3&nbsp;500 katsojaa.

Kalevala - Uusi aika julkaistiin myös televisiossa kolmiosaisena sarjana nimellä **Kalevala – Väinämöisen uusi laulu** 22. helmikuuta – 8. maaliskuuta 2015.

## Rooleissa

## Lähteet

## Aiheesta muualla
* Lasse Laitinen: Jari Halonen: Kalevala on opetettu suomalaisille väärin. Yle Pohjois-Karjala 19.9.2013.
* Veli-Pekka Lehtonen: Kalevala-elokuva on tyhjiä iskulauseita. Helsingin Sanomat 15.11.2013.
* Rane Aunimo: Suomi-elokuvan kapinallinen palaa leuat loksauttavalla elokuvalla. Demari 14.11.2013.
* Suhonen, Ville: ”Kauniiksi puettua harhaa”, *Filmihullu* 6/2013.
Ainoat oikeat

**Ainoat oikeat** on Saara Cantellin ohjaama suomalainen romanttinen komedia, joka sai ensi-iltansa 27. joulukuuta 2013. Elokuvan on käsikirjoittanut Outi Keskevaari, joka on kertonut luonnostelleensa käsikirjoitusta jo vuosina 1999–2000.

## Juoni
 

Kolmekymppisen fysioterapeutti Hannan (Anna-Maija Tuokko) ja hänen kahden parhaan ystävänsä elämä pyörii miessuhteiden ympärillä. Hanna on nirsompaa sorttia, Elli (Inka Kallén) vaihtaa miestä kuin sukkia ja Paula (Jenni Kokander) on vakiintuneemmassa suhteessa.

Eräänä yönä Hanna törmää Markukseen (Ilkka Villi), joka vie häneltä jalat alta. Mies kuitenkin katoaa hänen elämästään onnettoman sattuman kautta. Hanna yrittää löytää Markusta, mutta mies tuntuu kadonneen kuin tuhka tuuleen. Lopulta Hanna saa muuta ajateltavaa, kun hänet lähetetään työkomennukselle Lahteen. Hannan asiakas on auto-onnettomuudessa pahasti loukkaantunut Suomen pääministeri Ismo Majuri (Antti Reini). Kuntoutusjakson aikana Hanna päättää lakata etsimästä Markusta.

Kun kuntoutuskausi on ohi, Hanna ja Ismo palaavat Helsinkiin ja alkavat seurustella. He yrittävät pitää suhteensa salassa, mutta päätyvät lopulta juorulehden kanteen. Jonkin ajan kuluttua Hanna tapaa Markuksen uudelleen ja hänen on valittava kahden miehen välillä.

Hanna saa tietää olevansa raskaana ja uskoo lapsen isän olevan Markus, sillä Ismo on kertonut hänelle hedelmällisyysongelmistaan. Hanna synnyttää terveen tyttövauvan ja lapsen isäksi selviää Markus.

## Näyttelijät

## Lähteet

## Aiheesta muualla
* Elokuvan traileri Filmtrailer-sivustolla